Modul
Indhald
Innhaldsliste 🔎︎

# Lim inn utval

Set inn innhaldet i utklippstavla inn i den gjeldande fila i eit valfritt format.

For å bruka denne funksjonen …

Vel Rediger → Lim inn utval.

Vel Rediger → Lim inn utval.

Vel Rediger → Lim inn utval.

Vel Rediger → Lim inn utval.

### Kjelde

Viser kjelda for innhaldet i utklippstavla.

### Utval

Vel eit format for innhaldet i utklippstavla som du ønskjer å lime inn.

Når du limer inn HTML-data i eit tekstdokument, kan du velja HTML-format eller HTML-format utan merknadar. Det andre valet er standard og alle HTML-dataa vert limte inn, men ikkje merknadane.

## Lim inn utval

Dette dialogvindauget vert vist i Calc viss utklippstavla inneheld reknearkceller.

## Utval

Vel eit format for innhaldet som du vil lima inn frå utklippstavla.

### Lim inn alt

Limer inn cellinnehaldet med merknadar, format og objekt i det gjeldande dokumentet.

### Tekst

Set inn celler som inneheld tekst.

### Tal

Set inn celler som inneheld tal.

### Dato og klokkeslett

Set inn celler som inneheld dato- og klokkeslettverdiar.

### Formlar

Set inn celler som inneheld formlar.

### Merknadar

Set inn merknadar som vert kopla til celler. Viss du ønskjer å leggje merknadane til det eksisterande celleinnhaldet, vel «Legg til».

### Format

Set inn celleformateringar.

### Objekt

Set inn objekt frå det valde området. Desse objekta kan vera OLE-objekt, diagramobjekt eller teikneobjekt.

## Operasjonar

Vel kva operasjon som skal utførast når du limer inn celler i arket.

### Ingen

Legg ikkje til ei handling når du limar inn celleområdet frå utklippstavla. Innhaldet i utklippstavla vil erstatta innhaldet i cellene.

### Legg saman

Legg verdiane i utklippstavla til verdiane i målcellene. Viss det finst merknadar i utklippstavla, vert desse lagt til i målcellene.

### Trekk frå

Trekkjer verdiane i utklippstavla frå verdiane i målcellene.

### Gonga

Multipliserer verdiane i cellene frå utklippstavla med verdiane i målcellene.

### Dela

Dividerer verdiane i målcellene med verdiane i cellene på itklippstavla.

## Innstillingar

Vel innstillingar for innliming av innhald frå utklippstavla.

### Hopp over tomme celler

Tomme celler frå utklippstavla vil ikkje erstatta målcellene. Viss du vel dette valet saman med «gange-» eller «dele-»funksjonen, vert ikkje desse utførte på tomme celler frå utklippstavla.

Viss du vel ein rekneoperasjon og ikkje vel innstillinga Hopp over tomme celler, vert tomme celler i utklippstavla handsama som nullar. Viss du for eksempel bruker operasjonen Gonga, vert målcellene fylte med nullar der det er tomme celler i området frå utklippstavla.

### Byt rader og kolonnar

Rader i utvalet som er kopierte til utklippstavla, vert limte inn slik at dei vert kolonnar i det valde området. Kolonnar i utvalet som er kopierte til utklippstavla, vert limte inn og omgjorde til rader.

### Lenkje

Set inn celleområdet som ei lenkje, slik at endringar som vert gjort i celler i kjeldefila vert oppdatert i målfila. Om du vil sikra at endringar som er gjort i tomme celler i kjeldefila vert oppdatert i målfila så sjekk at òg «Set inn alt» er vald.

Du kan òg lenkja ark innanfor det same reknearket. Når du lenkjer til andre filer, vert det laga ei DDE-lenkje automatisk. Ei DDE-lenkje vert sett inn som ein matriseformel, og den må redigerast som éi eining.

## Flytt celler

Vel korleis målcellene skal flyttast når innhald frå utklippstavla vert sett inn.

### Ikkje flytt

Celler som vert sette inn erstattar målcellene.

### Nedover

Målcellene vert flytt nedover når du set inn celler frå utklippstavla.

### Til høgre

Målcellene vert flytt til høgre når du set inn celler frå utklippstavla.